รัฐบาลไทย-ข่าวทำเนียบรัฐบาล-ผนึกกำลังภาครัฐ “กระทรวงคมนาคม สำนักงานตำรวจแห่งชาติ กรมป้องกันและบรรเทาสาธารณภัย” เร่งแก้ปัญหาอุบัติเหตุบนท้องถนน
วันพุธที่ 6 พฤศจิกายน 2562
ผนึกกําลังภาครัฐ “กระทรวงคมนาคม สํานักงานตํารวจแห่งชาติ กรมป้องกันและบรรเทาสาธารณภัย” เร่งแก้ปัญหาอุบัติเหตุบนท้องถนน
ผนึกกําลังภาครัฐ “กระทรวงคมนาคม สํานักงานตํารวจแห่งชาติ กรมป้องกันและบรรเทาสาธารณภัย” เร่งแก้ปัญหาอุบัติเหตุบนท้องถนน
ศุกร์ 1 พฤศจิกายน พ.ศ. 2562 นายนายจิรุตม์ วิศาลจิตร อธิบดีกรมการขนส่งทางบก ชี้แจงข้อวิจารณ์ของนักวิชาการไทยและต่างชาติเกี่ยวกับปัญหาอุบัติเหตุบนท้องถนนของไทย ติดอันดับที่ 9 ประเมินความสูญเสียทางเศรษฐกิจจากอุบัติเหตุทางถนนที่ประเทศไทยต้องแบกรับเมื่อคิดจากตัวเลขประมาณการมูลค่าชีวิตคนไทย 15 ล้านบาทต่อคน สูงถึงร้อยละ 5 ของ GPD ว่า กรมการขนส่งทางบกมีมาตรการหลัก 4 ด้านในการดําเนินการ ได้แก่ 1.มาตรการความปลอดภัย ได้แก่ โครงการจัดระบบ รถจัดระเบียบ กําหนดให้รถบรรทุกวัตถุอันตรายทุกคันต้องติดตั้ง GPS ภายในปี 2558 รถโดยสารสาธารณะทุกคันต้องติดตั้ง GPS ภายในปี 2560 เป็นต้น 2. มาตรการคนปลอดภัย เข้มงวดตรวจสอบพนักงานขับรถโดยสารสาธารณะปริมาณแอลกอฮอล์ต้องเป็น 0mg% ไม่ใช้โทรศัพท์เคลื่อนที่ในขณะขับรถ ต้องขับรถไม่เกินชั่วโมงการทํางานตามที่กฎหมายกําหนด เป็นต้น 3. มาตรการรถปลอดภัย อาทิ กําหนดให้รถโดยสารสาธารณะตรวจสภาพ ปีละ 2 ครั้ง 4. มาตรการกฎหมาย ตามคําสั่งหัวหน้าคณะรักษาความสงบแห่งชาติที่ 15/2560 สั่ง ณ วันที่ 21 มีนาคม 2560 ขบ. ได้ดําเนินการออกประกาศ อาทิ กําหนดการจัดวางที่นั่งสําหรับรถตู้โดยสารสาธารณะต้องไม่เกิน 13 ที่นั่ง มีทางออกฉุกเฉินด้านท้ายและสามารถเปิดออกจากตัวรถได้ เป็นต้น
ทั้งนี้ ประเทศไทยได้กําหนดให้ปี พ.ศ. 2554 — 2563 เป็นทศวรรษแห่งความปลอดภัยทางถนน (Decade of Action for Road Safety) โดยมีเป้าหมายลดอัตราการเสียชีวิตจากอุบัติเหตุทางถนนต่ํากว่า 10 คน ต่อประชากรหนึ่งแสนคนในปี 2563 เพื่อให้ทุกภาคส่วนมีทิศทางการดําเนินงาน มติคณะรัฐมนตรี เมื่อวันที่ 29 มิถุนายน 2553 ได้มีการแต่งตั้งคณะกรรมการนโยบายการป้องกันและลดอุบัติเหตุทางถนนแห่งชาติ หรือ “คณะกรรมการ นปถ.” โดยมีนายกรัฐมนตรีหรือรองนายกรัฐมนตรีที่นายกรัฐมนตรีมอบหมาย เป็นประธานกรรมการ
พล.ต.ท.ปิยะ อุทาโย ผู้ช่วยผู้บัญชาการตํารวจแห่งชาติ เผยในส่วนสํานักงานตํารวจแห่งชาติ ได้มีกําหนดยุทธศาสตร์ แผนงาน กลยุทธ์ มาตรการ การทํางานของเจ้าหน้าที่ตํารวจจราจร ด้านการจราจรและลดอุบัติเหตุ โดยตั้งคณะกรรมการพัฒนาการบริหารงานการจราจรและลดอุบัติเหตุจราจร โดยแบ่งออกเป็น 5 ด้าน ด้านการกําหนดนโยบายการบังคับใช้กฎหมาย ด้านการป้องกันและลดอุบัติเหตุจราจร บูรณาการการทํางานลดอุบัติเหตุร่วมกับหน่วยงานที่เกี่ยวข้อง และพัฒนาการมีส่วนร่วมของ ท้องถิ่น ชุมชน และเอกชน ด้านการนําองค์ความรู้ด้านวิศวกรรมจราจร ผังเมือง เทคโนโลยี และฐานข้อมูล มาใช้เพื่อนําไปสู่การแก้ไขปัญหาจราจรและอุบัติเหตุของประเทศ ด้านการพัฒนากฎหมายจราจรและกฎหมายให้เหมาะสมกับสถานการณ์ในปัจจุบันและอนาคต และด้านการพัฒนาคุณภาพของเจ้าหน้าที่ตํารวจจราจรให้สามารถปฏิบัติงาน ได้อย่างเป็นมืออาชีพ ตามมาตรฐาสากล เป็นที่ยอมรับของสังคม
ด้านนายเชษฐา โมสิกรัตน์รองอธิบดีกรมป้องกันและบรรเทาสาธารณภัย กระทรวงมหาดไทย เผยรัฐบาลได้กําหนดการให้การสร้างความปลอดภัยทางถนนเป็นวาระแห่งชาติที่ทุกภาคส่วนต้องเข้ามามีส่วนร่วมอย่างจริงจัง พร้อมทั้งได้จัดทําแผนแม่บทความปลอดภัยทางถนน เพื่อเป็นกรอบ การดําเนินงานด้านสร้างความปลอดภัยทางถนนแก่หน่วยงานทุกภาคส่วน โดยมุ่งดําเนินมาตรการลดปัจจัยเสี่ยงที่ครอบคลุมทุกมิติ ทั้งด้านคน ยานพาหนะ ถนน และสิ่งแวดล้อม รวมถึงมาตรการช่วยเหลือหลังเกิดเหตุ ซึ่งทุกแผนงานและมาตรการต่าง ๆ ได้กําหนดให้มีหน่วยงานรับผิดชอบหลักในแต่ละด้านอย่างชัดเจน อีกทั้งได้มีการแก้ไขกฎหมายเกี่ยวกับความปลอดภัยทางถนน อาทิ การเพิ่มโทษผู้กระทําผิดกรณีเมาแล้วขับและขับรถเร็วเกินกว่าที่กฎหมายกําหนด การได้มาซึ่งใบอนุญาตขับขี่ที่ “ออกยาก ยึดง่าย” รวมถึงการกวดขันรถโดยสาธารณะให้มีมาตรฐานความปลอดภัยมากขึ้น นอกจากนี้ หน่วยงานทุกภาคส่วนได้ร่วมกันรณรงค์ความปลอดภัยทางถนน มุ่งสร้างการรับรู้และจิตสํานึกด้านการใช้รถใช้ถนนอย่างปลอดภัยแก่ประชาชน เพื่อนําไปสู่การปรับเปลี่ยนพฤติกรรมการขับขี่อย่างปลอดภัย และเข้ามามีส่วนร่วมในการป้องกันและลดอุบัติเหตุทางถนนกับภาครัฐ
....................................................................................................................